James Klutse Avedzi

James Klutse Avedzi yɛ Ghana Amanyɛnyi na baguanyi wɔ Mbrahyɛbagua a ɔtɔdo Esuon wɔ Ghana Kwasafoman a Otsia Anan no mu  a ogyinaa Ketu Etsifi Mpasuar a ɔwɔ Firaw Mantɔw mu wɔ National Democratic Congress tsikitsi do.

 Ɔbra ahyɛse na nwomasua 
Ayɛwoho 14, 1964 mu na wɔwoo James Klutse Avedzi.[7] Ofi Xipe a ɔwɔ Firaw Mantɔw mu wɔ Ghana.[5] Ɔkɔr Liverpool Suapɔn na owiee skuul no, onyaa master’s degree wɔ Sikasɛm na Akontaabu mu wɔ afe 2016. Ɔkɔr do yɛɛ oduryɛfo abɔdzin krataa wɔ Amanaman Ntamu na Amanyɛsɛm Sikasɛm mu wɔ Edwumayɛ mu wɔ Costa Rica suapɔn mu.[1] Ɔsanso nyaa ne ICA-G fi Institute of Chartered Accountant a ɔwɔ Ghana na ne MCIT so fir Ghana Chartered Institute of Taxation. Ɔsanso nyaa ne Fcfia fii Chartered Institute of Financial and Investment Analysis a ɔwɔ Ghana.[7] 

 Edwuma 
James Klutse Avedzi yɛɛ edwuma dɛ akontabufo tsitsir wɔ Controller and Accountant Generals Department wɔ Nkran fii afe 1995 ansaana ɔrohwehwɛ amambu dzibea wɔ afe 2004 mu.[7] Ɔyɛ kan Sikasɛm Boaekuw no Tsitsenanyi wɔ Ghana mbrahyɛbagua mu.[8] Nna ɔsan yɛ mbrahyɛbagua no Ɔmamfo Akontaabu Boaekuw no Tsitsenanyi.[9] Ɔsanso yɛ Minority Kandzif Abadziekyiri ma NDC wɔ mbrahyɛbagua mu.[3][10] 

 Amambu mu edwuma 
James yɛ National Democratic congress (NDC) kuwba, Osii akan na odzii nkonyim wɔ mbrahyɛbagua atsenae mu maa Ketu Etsifi Mpasuar no wɔ afe 2005 mu.[1] Fitsi dɛm ber no oegyina Ketu Etsifi Mpasuar anan mu wɔ 5th, 6th na 7th Mbrahyɛbagua a ɔwɔ  Ghana Kwasafoman a Otsia Anan no mu. [11] Afe 2023 mu no, woyii no fii n’edwuma mu dɛ Deputy Minority Leader ma NDC na wɔdze Kofi Armah Buah na akandzifo afofor bi sii n’anan mu. Dɛm gyinasi yi dze nhyɛdo baa na ohyiaa nhyɛdo bi a wɔdze san hɔn ekyir wɔ NDC akandzifo no mu. Asɛm bi a NDC General Secretary, Fiifi Kwetey dze ne nsa hyɛɛ ase mu no, Kwame Agbodza bɛyɛ Chief Whip ma asɔrtsiafo no na Banda MP, Ahmed Ibrahim na Ada mbrahyɛbaguanyi, Comfort Doyo Ghansah na wobesi n’anan mu. Asɛm no so dze kaa ho dɛ "wɔbɔbɔ akandzifo fofor no sombo dɛ wɔnkamfo nsakrae a obefi mu aba wɔ Ranking asɔrmba mu nkyerɛ kuw no Asafo tsir no ma wɔapen do". Naaso nsakrae no hyɛɛ apontow no gyinabea a ɔwɔ ɔman no mu nyinaa ebufuw ara kwa. Mbuae no mu no, kuw no n'akandzifo kaa dɛ nsakrae no bɛma Mantamu kari pɛ aba kuw no mu.[12] 

 Ankorankor asetsena 
James awar na ɔwɔ mba baanan. Ɔyɛ Kristonyi a ɔsom wɔ Global Evangelical Church[13][14] Ne yer wui wɔ Sanda 30, 2020 ber a nna noho nnyɛ no dzen ber bi wɔ Ketu Anafo Mansin Asopitsi.[9][15][16] 

 Ndzɛmba a woetum ayɛ 
Ɔyɛɛ akwan na ɔmaa skuulfo a wɔwɔ ne Mantamu mu no sika a wɔdze bɔboa no. Ɔkyekyeer skuul ahorow na ɔmaa mpɔtamufo a nna wɔwɔ nsu ho haw no nsu. Dɛ Mbrahyɛbaguanyi no, ɔdze nkuraa bɛyɛ 150 bataa ɔman no nhama ho.[8]

 Mboadze